তারিক কাজী

তারিক রায়হান কাজী (জন্ম: ৮ অক্টোবর ২০০০; তারিক কাজী নামে সুপরিচিত) হলেন একজন ফিনীয় বংশোদ্ভূত বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলেন। ফিনীয় ফুটবল ক্লাব ইলভেসের যুব পর্যায়ের হয়ে খেলার মাধ্যমে তারিক ফুটবল জগতে প্রবেশ করেন এবং এই ক্লাবের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৭–১৮ মৌসুমে, ইলভেসের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন; ইলভেসের ২ মৌসুমে ১৫ ম্যাচে অংশগ্রহণ করেছেন। পরবর্তীতে, তিনি আকাতেমিয়া এবং ইলভেস ২-এর হয়ে খেলেছেন। ২০১৯–২০ মৌসুমে, তিনি প্রায় ৩০ হাজার ইউরোর বিনিময়ে বাংলাদেশী ফুটবল ক্লাব বসুন্ধরা কিংসে যোগদান করেছেন। ২০১৭ সালে, তারিক ফিনল্যান্ড অনূর্ধ্ব-১৭ দলের হয়ে ফিনল্যান্ডের বয়সভিত্তিক পর্যায়ে অভিষেক করেছিলেন। প্রায় ২ বছর যাবত ফিনল্যান্ডের বয়সভিত্তিক দলের হয়ে খেলার পর, তিনি ২০২১ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১১ ম্যাচে অংশগ্রহণ করেছেন। তারিক রায়হান কাজী ২০০০ সালের ৮ই অক্টোবর তারিখে ফিনল্যান্ডের তামপেরেতে জন্মগ্রহণ করেছেন এবং সেখানেই তার শৈশব অতিবাহিত করেছেন। তার মা ফিনীয় বংশোদ্ভূত হলেও তার বাবা বাংলাদেশী বংশোদ্ভূত। পারিবারিক সূত্রে তিনি বাংলাদেশী নাগরিক। তারিক ইলভেসের হয়ে খেলার মাধ্যমে তার খেলোয়াড়ি জীবন শুরু করেছেন এবং ২০১৮ সালের জুন মাসে কুয়োপিয়ন পাল্লোসেওরার বিরুদ্ধে ম্যাচে অংশগ্রহণ করার মাধ্যমে ভেইক্কাউসলিগায় অভিষেক করেছেন; উক্ত ম্যাচে তার দল ৩–১ গোলের ব্যবধানে পরাজিত হয়েছিল। ২০১৮ সালের ১৯শে জুলাই তারিখে, তারিক প্রথম বাংলাদেশী হিসেবে উয়েফা ইউরোপা লিগের ম্যাচে অংশগ্রহণ করেছেন; উক্ত ম্যাচের ৭৬তম মিনিটে তিনি ইয়ানি তানস্কার বদলি খেলোয়াড় হিসেবে মাঠে প্রবেশ করেছিলেন। ২০১৯ সালের নভেম্বর মাসে, তারিক তিন বছরের চুক্তিতে বাংলাদেশ ফুটবল প্রিমিয়ার লিগের দল বসুন্ধরা কিংসে যোগদান করেছেন। তারিক ফিনল্যান্ড অনূর্ধ্ব-১৭, ফিনল্যান্ড অনূর্ধ্ব-১৮ এবং ফিনল্যান্ড অনূর্ধ্ব-১৯ দলের হয়ে খেলার মাধ্যমে ফিনল্যান্ডের প্রতিনিধিত্ব করেছেন। ২০১৭ সালের ২০শে জানুয়ারি তারিখে তিনি প্রীতি ম্যাচে বেলজিয়াম অনূর্ধ্ব-১৭ দলের বিরুদ্ধে ম্যাচে ফিনল্যান্ড অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। ফিনল্যান্ডের বয়সভিত্তিক দলের হয়ে তিনি প্রায় ২ বছরে ৮ ম্যাচে অংশগ্রহণ করেছেন। ২০২০ সালের নভেম্বর মাসে, তারিক নেপালের বিপক্ষে প্রীতি ম্যাচের জন্য বাংলাদেশ দলে ডাক পেয়েছিলেন, তবে আঘাতের কারণে তাকে দল থেকে সরে যেতে হয়েছিল। ২০২১ সালের ৩রা জুন তারিখে, মাত্র ২০ বছর, ৭ মাস ও ২৬ দিন বয়সে, ডান পায়ে ফুটবল খেলায় পারদর্শী তারিক আফগানিস্তানের বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৪ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি বাংলাদেশ ১–১ গোলে ড্র করেছিল। ২০২১–২২ মৌসুম পর্যন্ত হালনাগাদকৃত। ৮ এপ্রিল ২০২২ পর্যন্ত হালনাগাদকৃত। "তারিক কাজী বাংলাদেশ ফুটবলের নতুন হারকিউলিস (In Bengali)"। Daily Save Bangladesh Football। ১৯ জুলাই ২০২১। ২৩ জুলাই ২০২১ তারিখে মূল থেকে আর্কাইভ করা। সংগ্রহের তারিখ ২৩ জুলাই ২০২১।  "KuPS vs. Ilves - 12 June 2018 - Soccerway"। uk.soccerway.com। সংগ্রহের তারিখ ২০২০-১২-১৪।  "স্লাভিয়া সোফিয়া বনাম ইলভেস তামপেরে: ম্যাচ প্রতিবেদন"। উয়েফা। ১৯ জুলাই ২০১৮। সংগ্রহের তারিখ ১৪ ডিসেম্বর ২০২০।  "I can keep my fitness up, says Tariq from Finland"। Dhaka Tribune। ২০২০-০৫-১৫। সংগ্রহের তারিখ ২০২০-১২-১৩।  UEFA.com। "Tariq Kazi - - U19 EURO"। UEFA.com (ইংরেজি ভাষায়)। সংগ্রহের তারিখ ২০২০-১২-১৩।  "Finland U17 - Belgium U17, Jan 20, 2017 - International Friendlies - Match sheet"। Transfermarkt (ইংরেজি ভাষায়)। ২০১৭-০১-২০। সংগ্রহের তারিখ ২০২১-১০-২৩।  "Kazi ruled out of Nepal friendlies"। Dhaka Tribune। ২০২০-১১-০৬। সংগ্রহের তারিখ ২০২০-১২-১৩।  "Bangladesh vs. Afghanistan - 3 June 2021"। Soccerway। ২০২১-০৬-০৩। সংগ্রহের তারিখ ২০২১-১০-২৩।  "গোলশূন্য প্রথমার্ধে চমক তারিক কাজী"। প্রথম আলো। ২০২১-০৬-০৩। সংগ্রহের তারিখ ২০২১-১০-২৩।  "Bangladesh - Afghanistan 1:1 (WC Qualifiers Asia 2019-2021, 2. Round Group E)"। worldfootball.net। সংগ্রহের তারিখ ২০২১-১০-২৩।  "Bangladesh - Afghanistan, Jun 3, 2021 - World Cup qualification Asia - Match sheet"। Transfermarkt (ইংরেজি ভাষায়)। ২০২১-০৬-০৩। সংগ্রহের তারিখ ২০২১-১০-২৩।  Strack-Zimmermann, Benjamin (২০২১-০৬-০৩)। "Bangladesh vs. Afghanistan (1:1)"। National Football Teams। সংগ্রহের তারিখ ২০২১-১০-২৩।  সকারওয়েতে তারিক কাজী (ইংরেজি) সকারবেসে তারিক কাজী (ইংরেজি) ট্রান্সফারমার্কেটে তারিক কাজী (ইংরেজি) ওয়ার্ল্ডফুটবল.নেটে তারিক কাজী (ইংরেজি) ইএসপিএন এফসিতে তারিক কাজী (ইংরেজি) ন্যাশনাল-ফুটবল-টিমস.কমে তারিক কাজী (ইংরেজি)